Source: https://www.zakonypreludi.sk/zz/1982-3
Timestamp: 2020-01-18 06:14:11+00:00

Document:
3/1982 Zb. Vyhláška Federálneho ministerstva zahraničného obchodu o oslobodení obchodného tovaru dovážaného a p... | Aktuálne znenie
Vyhláška č. 3/1982 Zb.Vyhláška Federálneho ministerstva zahraničného obchodu o oslobodení obchodného tovaru dovážaného a pochádzajúceho z rozvojových krajín od dovozného cla
(v znení č. 40/1984 Zb., 25/1987 Zb.)
Platnosť od 15.01.1982 do30.06.1989
Účinnosť od 13.04.1987 do30.06.1989
Zrušený 69/1989 Zb.
Aktuálne znenie 13.04.1987 - 30.06.1989
a) dovážaný a pochádzajúci z najmenej rozvinutých rozvojových krajín uvedených v prílohe č. 1 tejto vyhlášky v plnom rozsahu;
b) dovážaný a pochádzajúci z rozvojových krajín uvedených v prílohe č. 2 tejto vyhlášky od 75 % cla, určeného podľa dovozných zmluvných colných sadzieb uvedených v československom colnom sadzobníku obchodného tovaru,1) s výnimkou cla za tovar uvedený pod sadzobnými číslami (položkami) československého colného sadzobníka podľa prílohy č. 3 tejto vyhlášky.
(1) Oslobodenie od cla podľa § 1 (ďalej len „oslobodenie od cla“) sa vzťahuje na tovar dovážaný z rozvojovej krajiny uvedenej v prílohe č. 1 alebo č. 2 tejto vyhlášky (ďalej len „rozvojová krajina“) priamo do Československej socialistickej republiky.
(2) Tovarom priamo dovážaným do Československej socialistickej republiky sa na účely tejto vyhlášky rozumie tovar prepravovaný najkratším alebo najvýhodnejším spôsobom, ak pri prevážaní colným územím tretieho štátu nebude tovar prepustený v tomto štáte do voľného obehu a zostane pod colnou tranzitnou kontrolou.
(1) Tovarom pochádzajúcim z rozvojovej krajiny sa rozumejú:
a) úžitkové nerasty vyťažené na území alebo na pobrežnej plytčine rozvojovej krajiny;
b) rastlinné produkty vypestované v rozvojovej krajine;
c) živé zvieratá, ktoré sa narodili a boli vychované v rozvojovej krajine;
d) výrobky získané zo živých zvierat v rozvojovej krajine;
e) produkty lovu a rybolovu zhotovené v rozvojovej krajine;
f) produkty morského rybolovu a iné produkty mora vyťažené loďami rozvojovej krajiny, ako ak loďami najatými rozvojovou krajinou;
g) výrobky zhotovené na palubách plávajúcich závodov na spracovanie rýb danej krajiny, ako aj na palubách plávajúcich závodov na spracovanie rýb, ktoré sú rozvojovou krajinou najaté, okrem produktov uvedených pod písmenom f);
h) použité výrobky zobraté v rozvojovej krajine, vhodné na opätovné využitie surovín;
i) odpad a šrot vzniknutý pri výrobe v rozvojovej krajine;
j) tovar vyrobený v rozvojovej krajine okrem produktov uvedených pod písmenami a) až i) tohto odseku;
k) tovar, ktorý je vyrobený v rozvojovej krajine pri použití surovín, polotovarov alebo hotových výrobkov, ktoré pochádzajú z inej krajiny alebo ktorých pôvod je neznámy, za podmienky, že tento tovar bol v rozvojovej krajine dostatočnou mierou spracovaný alebo opracovaný;
l) suroviny, polotovary aj hotové výrobky, ktoré vyviezli z Československej socialistickej republiky do rozvojovej krajiny a tam použili na výrobu iného tovaru, ktorý je dovezený späť do Československej socialistickej republiky.
(2) Tovar sa považuje za dostatočne spracovaný alebo opracovaný v rozvojovej krajine, ak ide
a) o tovar spracovaný alebo opracovaný v rozvojovej krajine, pričom hodnota tovaru pochádzajúceho z inej krajiny alebo tovaru, ktorého pôvod je neznámy, nepredstavuje viac ako 50 % hodnoty tovaru vyvážaného rozvojovou krajinou;
b) o tovar spracovaný alebo opracovaný vo viacerých rozvojových krajinách, pričom hodnota tovaru pochádzajúceho z iných krajín alebo tovaru, ktorého pôvod je neznámy, nepredstavuje viac ako 50 % hodnoty tovaru vyvážaného jednou z týchto rozvojových krajín;
c) o tovar vyrobený v jednej rozvojovej krajine, ktorý bol spracovaný alebo opracovaný v iných rozvojových krajinách.
(3) Tovar sa nepovažuje za dostatočne spracovaný alebo opracovaný podľa odseku 2 iba úkonmi súvisiacimi s balením, triedením, konzervovaním, skladovaním, značkovaním, ciachovaním, kompletizovaním, spájaním častí a pod.
(1) Hodnota tovaru pochádzajúceho z iných krajín uvedeného v § 3 ods. 2 písm. a) a b) sa určuje na základe colnej hodnoty tohto tovaru určenej rozvojovou krajinou.
(2) Za hodnotu tovaru uvedeného v § 3 ods. 2 písm. a) a b), ktorého pôvod je neznámy, sa považuje cena zaplatená za tovar na území rozvojovej krajiny.
(1) Oslobodenie od cla sa vzťahuje na tovar dovážaný a pochádzajúci z rozvojovej krajiny zakúpený v čase konania alebo po skončení výstavy alebo veľtrhu v prípade, že československá organizácia oprávnená na zahraničnoobchodnú činnosť (ďalej len „dovozca“) zakúpila tovar v takom stave, v akom bol dodaný na výstavu alebo veľtrh, tovar sa po odoslaní na výstavu alebo veľtrh nevyužil na iné účely než výstavné a bol v priebehu výstavy alebo veľtrhu stále pod colnou kontrolou.
(2) Doklad o pôvode takého tovaru musí byť vyhotovený rovnakým spôsobom ako v prípade vývozu tovaru z rozvojovej krajiny do Československej socialistickej republiky s udaním názvu a času trvania výstavnej akcie.
(1) Pri dovozoch tovaru, na ktorý sa vzťahuje oslobodenie od cla, predkladá dovozca orgánom colnej správy pri colnom konaní osvedčenie o pôvode tovaru.
(2) Osvedčenie o pôvode tovaru musí vystaviť výrobca alebo vývozca tovaru dovážaného do Československej socialistickej republiky v českom alebo slovenskom jazyku alebo v jednom z týchto jazykov: v ruštine, angličtine, francúzštine, španielčine alebo nemčine.
(3) Osvedčenie o pôvodu tovaru musí obsahovať tieto základné údaje:
a) názov a adresu vývozcu spolu s označením vývoznej krajiny;
b) názov a adresu dovozcu;
c) spôsob dopravy a dopravnú cestu (pokiaľ je známa);
d) druh dovážaného tovaru, jeho obchodný názov a označenie vo štvormiestnom čísle nomenklatúry Rady pre colnú spoluprácu;
e) označenie a signá zásielky umožňujúce identifikáciu tovaru;
f) množstvo dovážaného tovaru (brutto a netto váhu, prípadne počet kusov, tuctov a pod.);
g) číslo a dátum faktúry na zasielaný tovar;
h) kritérium pôvodu tovaru;
i) vyhlásenie vývozcu alebo výrobcu o správnosti údajov osvedčenia, jeho počiatku a podpis.
(4) Kritérium pôvodu tovaru sa musí na osvedčení o pôvode tovaru uviesť takto:
a) značka „P“ pri tovare uvedenom v § 3 ods. 1 písm. a) až j);
b) značka „Y“ s dodatkom, koľko percent z celkovej hodnoty tovaru vyvážaného rozvojovou krajinou tvorí hodnota tovaru, ktorý pochádza z iných krajín alebo ktorého pôvod je neznámy, pri tovare uvedenom v § 3 ods. 2 písm. a) a b);
c) značka „PK“ pri tovare uvedenom v § 3 ods. 2 písm. c).
(5) Osvedčenie o pôvode tovaru musí overiť obchodná komora alebo podobná inštitúcia vývoznej krajiny, ktorá je touto úlohou poverená príslušnými štátnymi úradmi.
(6) Colné orgány môžu pri colnom konaní vyžadovať, aby dovozcovia tovaru podľa odseku 1 predkladali okrem osvedčenia o pôvode tovaru aj ďalšie doklady, z ktorých vyplynie, že ide o tovar, na ktorý sa vzťahuje oslobodenie od cla.
1) Nariadenie vlády Československej socialistickej republiky č. 74/1980 Zb., ktorým sa vydáva colný sadzobník obchodného tovaru.

References: § 1
 § 3
 § 3
 § 3
 § 3
 § 3